Suchinthana/si-wikipedia huggingface dataset:
බිල් ක්ලින්ටන්

1946 අගෝස්තු මස 19 වන දින උපත ලැබූ බිල් ක්ලින්ටන් ඇමරිකාවේ 42 වන ජනාධිපති ධූරය හෙබවීය. ඒ 1993 සිට 2001 වසර දක්වායි. ඔහු තෙවන ලාබාලතම ජනාධිපතිවරයා වූ අතර තෙඹඩෝර් රූස්වෙල්ට් හා ජෝන් එෆ් කෙනඩිට වඩා වැඩිමහළු විය. සීතල යුද්ධය අවසානයේ දී ජනාධිපතිධූරයට පත් වූ බිල් ක්ලින්ටන් උපත ලබා තිබුණේ ද II වන ලෝක යුද්ධය අවසාන වූ කාලසීමාවේය. එබැවින් ඔහු දෙවන ලෝක යුද්ධ සමයේ උපත ලැබූ මුල්ම ජනාධිපතිවරයා ලෙස නම් දැරීය. හෙතෙම හිටපු රාජ්ය ලේකම්  හා 2016 ප්‍රජාතන්ත්‍රවාදී ජනාධිපති අපේක්ෂක හිලරි රොඩෑම් ක්ලින්ටන්ගේ ස්වාමි පුරුෂයා වේ.

නව ප්‍රජාතනත්‍රවාදියෙක් හා තෙවන දාර්ශනික පාලනයක් ගෙන ගිය පාලකයෙකු ලෙස ක්ලින්ටන්ව විස්තර කළ හැකිය. ඔහුගේ පාලන කාලසීමා දෙකෙහිදී ම මේ බව මැනවින් පිළිඹිබු වේ. උතුරු ඇමරිකානු නිදහස් වෙළඳ එකඟතාවය හා ශුභ සිද්ධිය ගොඩනැංවීමේ දී ඔහුගේ ප්‍රතිපත්ති මත ඔහුව මැදහත් දේශපාලන මත දරන්නෙකු ලෙස හඳුන්වන ලදී. සාමය පවතින කාලයේ ඇමරිකානු ඉතිහාසයේ විශාල කාල පරාසයක් පුරාවට ආර්ථිකමය ප්‍රසාරණයක් ඇති කිරීමට ක්ලින්ටන් මුලසුන ගෙන කටයුතු කරන ලදී. ඒ සඳහා සමතුලිත අය වැයක් හා වාර්තාගත ෆෙඩරල් ලාභයක් පවත්වා ගැනීමට ඔහු සමත් විය. ඇමරිකානු එක්සත් ජනපදයේ මන්ත්‍රී මණ්ඩලයේ ගිණුම්කරණ නීති පදනම් කර ගනිමින් ක්ලින්ටන් තම ජනාධිපතිධූරයේ අවසාන භාගයේ වාර්තාගත ලෙස ඩොලර් බිලයන 559 ක ලාභයක් හිමිකර දීමට සමත් විය. ඩිමොක්‍රටික් කොංග්‍රසය සමඟ සෞඛ්‍ය ප්‍රතිසංස්කරණය කිරීමෙහි ලා වූ අසාර්ථක වෑයමේ දී සිවු වසරක කාලයක් පුරාවට ප්‍රථම වරට මහජන මන්ත්‍රී මණ්ඩලයේ පාලනය හිමි කරගන්නා ලදී. ක්ලින්ටන්ගේ දෙවැනි කාලය සමයේ දී හෙතෙම ඇමරිකානු මන්ත්‍රී මණ්ඩලය විසින් බලවත් දෝෂාරෝපණයට ලක් කරන ලදී. ඒ සාධාරණත්වයේ නාමයෙන් බොරුකීම හා බාධා පැමිණවීම් අරමුණු කොට ගෙනය. නමුත් පසුව ඇමරිකානු එක්සත් ජනපදයේ සෙනෙට් සභාව විසින් ඔහුව එකී චෝදනාවලින් නිදහස් කළ අතර ඔහුට තම ජනාධිපතිධූර කාල සීමාව සම්පූර්ණ කිරීමේ හැකියාව ද හිමි විය. 

දෙවන ලෝක යුද්ධ කාල සීමාවේ වැඩිම කාල ප්‍රතිශතයක් තම ධූරයේ රැඳී සිට එකී ධූරයෙන් සමුගත්එකම ජනපතිවරයා ඔහු විය. ජනපති ධූරයෙන් සමුගැනීමත් සමඟම ක්ලින්ටන් පොදු ජනයා ඇමතීමටත්, මානුෂීය කටයුතු කෙරෙහි අවධානය යොමු කිරීමටත් පෙළඹිණි. අන්තර්ජාතික වශයෙන් බලපෑ ගැටළු මර්ධනය කිරීම හා වළක්වා ගැනීමෙහි ලා ඔහු පුරෝගාමීව කටයුතු කළේය. HIV ඒඩ්ස්, පාරිසරික උෂ්ණත්වය වැනි ගැටළු ඒ අතරින් ප්‍රමුඛස්ථානය ගත් ඒවා විය. මෙහි ලා ඔහු විසින් නිර්මාණය කෙ‍රුණු විලියම් ජේ. ක්ලිටන් අරමුදල ද විශේෂ තැනක් ගනී. 2004 වර්ෂයේ දී ඔහු විසින් තම ජීවිත කථාව පාථකයන් වෙත නිකුත් කරන ලදී.

ජනාධිපතිවරු - අ.එ.ජ.
ඩන්කන් වයිට්

‍

ඔලිම්පික් පදක්කම් වාර්තාව

පිරිමි ක්‍රීඩා

රිදී පදක්කම	-	1948 - ලන්ඩනයේ දී 	-	මීටර් 400 කඩුලු මතින් දිවීම

1918 මාර්තු මස 01 වන දින ලත්පාන්දුර උපත ලැබූ ඩන්කන් වයිට් මෙලොවින් සමුගත්තේ 1998 ජුලි මස තෙවැනි දින වෝවික්ෂයර්හි දීය. ඔලිම්පික් තරඟාවලියක දී ලංකාව වෙනුවෙන් පදක්කමක් දිනා ගත් මුල්ම ක්‍රීඩකයා මොහු විය. මීටර් 400 කඩුළු පැන දිවීමේ තරඟයෙන් රිදී පදක්කම දිනා ගැනීමට වයිට් සමත් වූයේ 1948 වර්ෂයේ ලන්ඩනයේ පවත්වනු ලැබූ “සමර් ඔලිම්පික්ස්” තරඟාවලියේදීය. 

කළුතරට නුදුරු ග්‍රාමයක් වූ ලත්පඳුර ඩන්කන් වයිට්ගේ උපන් ගමයි. එකවකට ශ්‍රී ලංකාව බ්‍රිතාන්‍යයේ යටත් විජිතයක්ව පැවති අතර ඩන්කන් වයිට්, ජෝන් බර්නාර්ඩ් වයිට් සහ සෙසලිසා හෝක් වයිට්ට යන ඉංග්‍රීසි මවුපියන්ට දාව උපන් සිව් දරුවන්ගෙන් දෙවැන්නා විය. නුවර ත්‍රිත්ව විද්‍යාලයෙන් අධ්‍යාපනය හැදෑරූ හෙතෙම එහිදී “ට්‍රිනිටි ලයන්” යන සම්මානයෙන් ද පිදුම් ලැබීය. නමුත් සුළු විනය ගැටළුවක් හේතුවෙන් පසුව ඔහුට මෙම සම්මානය අහිමි විය.

ඩන්කන් වයිට්ගේ ඔලිම්පික් ජයග්‍රහණයත්, ලංකාව බ්‍රිතාන්‍ය පාලනයෙන් මිදී නිදහස ලැබීමත් යන අවස්ථා දෙකම එකම වර්ෂයක සිදුවීම සුවිශේෂ වේ. එකී ඔලිම්පික් තරඟාවලියේ එම අංශයෙන් රන් පදක්කම දිනූ රෝයි කොව්රන් නැමැත්තා වසර හතරක් පුරා ඒ සඳහා පුහුණු වීම් කර තිබුණ ද ඩන්කන් වයිට් තම පුහුණුවීම් සඳහා යොදා ගත් කාලයමාස 3කට ආසන්න වේ. වයිට් මෙම තරඟය සඳහා ගතකර තිබූ කාලය තත්පර 51.8 ක් වන අතර ප්‍රථම ස්ථානය ලබා ගත් ක්‍රීඩකයාට වඩා ඔහු සිටියේ තත්පර 0.7 ක් පසුපසිනි. ඒත් සුළු වෙනස ද මෙම ඔලිම්පික් තරඟාවලියේ සුවිශේෂී වාර්තාවන් අතරට එක් වූවක් විය.

ඔලිම්පික් ජයග්‍රහණයෙන් පසුව වයිට් ට්‍රිනිටි විද්‍යාලයේ පවත්වනු ලැබූ උළෙලකින් මහත් හරසරින් යුතුව පිළිගනු ලැබූ අතර ඔහුට අහිමිව ගිය “ට්‍රිනිටි ලයන්” යන ගෞරව සම්මානය නැවත වතාවක් එහිදී පිරිනැමුණි. එකී අවස්ථාවේ රැස්ව සිටි පිරිස අමතා කතා කළ වයිට් කියා සිටියේ “මාගේ ඔලිම්පික් ජයග්‍රහණය ගෞරවාන්විත එකක් වුව ද “ලයන්” ලෙස මා මෙහි දී නැවත හිමි කරගන්නා ලද සම්මානය මට ඊටත් වඩා ගෞරවයක් එක් කළ බවක් එය මා ඉතා ප්‍රීතියෙන් පිළගත් බවත්” ය.

1950 වර්ෂයේ නවසීලන්තයේ ඕක්ලන්ඩ් නඟරයේ පැවති බ්‍රිතාන්‍ය අධිරාජ්‍ය තරඟාවලියේ දී ඩන්කන් වයිට් විසින් මීටර් 440 yard hurdles තරඟය ජයග්‍රහණය කළේ ලෝක වාර්තාවට තත්පර 0.3 ක් පසුපසින් හිඳිමිනි. තවද ඔහු 1949 “බ්‍රිතාන්‍ය අධිරාජ්‍යයා” යන සම්මානයෙන් ද පිදුම් ලැබීය.

නමුදු ශ්‍රී ලංකාව විසින් ඔහුට දැක්වූ ගෞරවය වූයේ වසර ගණනාවකට පසු ඔහු වෙනුවෙන් නිකුත් කරන ලද තැපැල් මුද්දරයයි. 1998 එංගලන්තයේ වෝර්වික්ෂයර්හි දී ඩන්කන් වයිට් මෙලොවින් සමුගත්තේය.

වයිට් විවාහප්‍රාප්ත වී සිටියේ ඇන්ජෙලා වියට්නේ සියබෙල් සමඟ වන අතර ඔහු සය දරු පියෙක් විය. නීටා, මැරිලෙන්, ෆියෝනා, ඩෑන්, මැක්සීන් සහ ක්‍රිස් යනු ඔහුගේ දරුවන් සය  දෙනාය. වයිට්ට සහෝදරයන් තිදෙනෙකු වූ අතර ඉන් ෆෙඩ්‍රික් ඒ. වයිට් ද ක්‍රීඩකයෙකු විය. අනෙක් දෙදෙනා ස්ටැන්ලි ලෙනාර්ඩ් වයිට් හා ඩග්ලස් ඇන්ඩෲ වයිට් වන අතර ඔවුන් 1960 වසරේදී මරණයට පත් විය.

ක්‍රීඩකයෝ
ලාංකිකයෝ
ඔලිම්පික් රිදී පදක්කම් ලැබූවෝ
බර්ගර් ජාතිකයෝ
මහනුවර ත්‍රිත්ව විදුහලේ ආදි සිසුවෝ
1918 උපත්
1998 මරණ
ඉන්දිරා ගාන්ධි

ඉන්දිරා ප්‍රියදර්ශනී ගාන්ධි ( Indirā Priyadarśinī Gāndhī ; 19 නොවැම්බර් 1917 – 31 ඔක්තොම්බර් 1984) යනු ඉන්දියාවේ  තෙවන අගමැති ලෙසින් පිටපිට තුන්වතාවක් (1966–77) සහ සතරවන වතාවට (1980–84) සේවය කළ ඉන්දියානු දේශපාලනඥයෙකි. ඇය ඝාතනය කරන ලද්දේ ෂීක් අන්තවාදීන් විසිනි. අගමැති තනතුර දැරූ දෙවන කාන්තාව ගාන්ධි වූ අතර ( ශ්‍රී ලංකාවේ සිරිමාවෝ බණ්ඩාරනායකට පසුව )  2011 වන විටද ලෝකයේ දෙවන වැඩිම කාලයක් ධූරය දැරූ කාන්තා අගමැතිනිය ඇය වන්නීය.

1917 නොවැම්බර් මස 19 වන දින උපත ලැබූ ඉන්දිරා ගාන්ධි 1966 සිට 1977 දක්වා පිට පිට වාර තුනක් ඉන්දියානු අගමැතිවරිය වශයෙන් තේරී පත් වුණු අතර නැවත 1980 දී හතරවන වරටත් අගමැතිවිය. එතැන් සිට 1984 දී ඝාතනයට ලක්වන තුරුම ඇය ඉන්දියාවේ අගමැති ධූරය හෙබ වූවාය. ඇය මෙතෙක් ඉන්දියාවේ අගමැති ධූරයට පත් වූ එකම කාන්තාව විය.

දේශපාලන බල පුළුවන්කාරකම් සහිත නේරු රාජ වංශයේ පවුලක උපත ලැබූ ඇය තද බල දේශපාලන වාතාරවරණයක් යටතේ හැදී වැඩුනාය. ඇගේ සීයා වන මොටිලාල් නේරු විශිෂ්ට ගණයේ ඉන්දියානු ජාතික නායකයෙක් විය. ඇගේ පියා වූ ජවහර්ලාල් නේරු, ඉන්දියානු සටනේ ප්‍රධානත්වය ගෙන කටයුතු කළ අයෙක් විය. එමෙන්ම ඔහු නිදහස් ඉන්දියාවේ ප්‍රථම අග්‍රාමාත්‍යවරයා ද විය. 1941 ඔක්ස්ෆර්ඩ් සිට නැවත තම මව් රටට පැමිණීමත් සමඟ ඉන්දිරා ගාන්ධිතුමිය ඉන්දියානු නිදහස් සටනට අවතීර්ණ විය.

1950 වර්ෂයේ දී ඇය අනියම් සේවකයෙකු වශයෙන් තම පියා යටතේ පුද්ගලික සහායකවරියක ලෙස සේවය කළේ අගමැතිවරිය වශයෙන් නිල දරන කාල වකවානුවේදීමය. 1964 ජවහර්ලාල් නේරුතුමාගේ මරණයෙන් පසුව ඇයි රාජ්‍ය සභා සාමාජිකවරියක වශයෙන් එවකට ජනාධිපති විසින් තෝරා පත් කරන ලදී. එමෙන්ම ඇය ලාල් බහාදුරු සාස්ත්‍රිගේ කැබිනට් මණ්ඩලයේ තොරතුරු හා ප්‍රචාරණ ඇමතිවරිය වශයෙන් ද සේවය කළාය.

සාස්ත්‍රිගේ හදිසි මරණයෙන් පසුව ඉන්දිරා ගාන්ධි තුමියට අගමැතිවරිය වශයෙන් තේරී පත්වීමට එවකට කොංග්‍රස් පක්ෂයේ ජනපති කේ.කමරාජ් මහත් සේ උපකාරී විය. ඇය ඉතා ඉක්මනින් ඡන්ද ජයග්‍රහණ ලබා ගනිමින් හා විරුද්ධාවාදීන්ව ජනතාවාදය හරහා උපායෙන් පරදවමින් තම දක්ෂතා දක්වන්නට විය. ඇය විසින් බහුතරයක් වාමාංශික ආර්ථික ප්‍රතිපත්ති හා දියුණු කෘෂිකාර්මික ඵලදා වර්ධන ක්‍රම හඳුන්වා දෙන ලදී. 1971 දී ඇති වූ පාකිස්ථාන යුද්ධය මර්ධනාකාරී ලෙස ජයග්‍රහණය කළ ද එය අස්ථාවර කාල වකවානුවක් ඇති කිරීමට පාදක වුණි. තවද ඒ නිසා 1975 දී හදිසි තත්වයක් පැනවීමට ද සිදු වුණි. විරුද්ධ පක්ෂයේ ගත කළ තෙවසර තුළ ඇයට ඒකාධිපතිවාදීන් සඳහා විශාල වශයෙන් ගෙවීම් සිදු කරන්නට විය. 1980 දී නැවත බලයට පත්වීමත් සමඟ ඇය විශාල වශයෙන් පන්ජාබ් බෙදුම්වාදීන් සමඟ වූ සටන් තර කිරීමට පටන් ගත් අතර පසුව එයට ක්‍රම ක්‍රමයෙන් ඇයගේ ඝාතනයට හේතු විය. 1984 ඉන්දිරා ගාන්ධි තුමිය ස්වකීය ආරක්ෂක නිළධාරියා අතින් මරුමුවට පත් විය.

ආශ්‍රිත 

චරිත කතා
භාරත් රත්න සම්මානය ලැබුවෝ
ඝාතනය කෙරුනු ඉන්දීය දේශපාලනඥයෝ
ඉන්දීය අග්‍රාමාත්‍යවරුන්ගේ දරුවෝ
ඉන්දියාව තුල ගිනි අවි වලින් මරණ
ඉන්දියානු ජාතික කොන්ග්‍රසයෙහි සභාපතිවරුන්
ඉන්දියාවේ අග්‍රාමාත්‍යවරුන්
ඝාතනය කෙරුනු රජයේ ප්‍රධානින්
කාන්තා රජයේ ප්‍රධානින්
1917 උපත්
1984 මරණ
ජේන් ඕස්ටන්

ජේන් ඕස්ටන්

ජේන් ඕස්ටන්ගේ දිය සායම් හා පැන්සල් චිත්‍රය සලකනු ලබන්නේ ඇගේ සොයුරිය වූ කැසෙන්ඩ්‍රා විසින් ඇගේ ජීවිතයෙන් ගෙන ඇඳි චිත්‍රයක් ලෙසිනි.

1775 දෙසැම්බර් මස 16 වන දින උපත ලැබූ ජේන් ඕස්මන් ඉංග්‍රීසි නවකතා කතුවරියක වූවාය. යථාර්තවාදීව තියුණු ලෙස සමාජ විවරණයක යෙදුණු ඇය අති දක්ෂ ලෙස වක්‍රෝත්තිය, පරිභාසය හා ව්‍යංගය උපයෝගී කොට ගෙන බ්‍රිතාන්‍ය සාහිත්‍යය තුළ පුළුල් ලෙස ජනාදරයට පාත්‍ර විය. 

ඕස්ටන් මුළු ජීවිත කාලයම සිය පවුල සමඟ සමීපව ගත කරන ලදී. ඇය තම ප්‍රාථමික අධ්‍යාපනය තම පියාගෙන් හා වැඩිමල් සහෝදරයන්ගෙන් ද, ස්වකීය කියවිම තුළින් ද වැඩි දියුණු කරගත් අතර ඇය තම පවුල තුළින් ලද ස්ථිරසාර සහයෝගය වෘත්තිමය ලේඛිකාවක් වශයෙන් දියුණුවට පත්වීමට මහඟු පිටුවහලක් විය. ඕස්ටන්ගේ කලා හැකියාවේ ආධුනිකත්වය ඇයගේ තාරුණ්‍යයේ සිට තිස්පස් විය දක්වාම නොනැසී පැවතුණි. මේ කාලය තුළ ඇය විසින් ප්‍රධාන වශයෙන් කෘතීන් තුනක් රචනා කළ අතර සිවුවන කෘතිය ද රචනා කිරීමට අරඹන ලදී. 1811 සිට 1815 දක්වා වූ වකවානුව තුළ “සංවේදනය හා සංවේදීතාව (1811), මානය හා අගතිය (1813), මැන්ස්ෆීල්ඩ් පාර්ක් (1814) හා ඒවා (1815)” යනාදී නවකතා එළි දැක්වූ අතර ඉනව් ඇය ප්‍රසිද්ධ ලේඛිකාවක වශයෙන්  සාර්ථකත්වයට ළඟා වුණි. ඇය විසින් තවත් අමතර කෘති 2ක් රචනා කරනු ලැබූ අතර ඒවා, නොතෙන්ජර් ඇබේ” (1798 හා 1799 දී රචනා කොට පසුව සංශෝධනය කරන ලදී) හා “පෙළඹවීම” නම් විය. මෙකී නවකථා දෙකම එළි දුටුවේ 1817 දී ඇගේ මරණයෙන් පසුව වේ. එමෙන්ම ඇය විසින් තෙවන කෘතිය ද රචනා කිරීමට ආරම්භ කළ නමුදු (එය සැන්ඩිෂන් ලෙස නම් කරන ලදී) එය සම්පූර්ණ කිරීමට පෙර ඇය මෙලොවින් සමුගත්තාය.

ඇගේ ජීවිත කාලය තුළ ඇය විසින් ඉටු කරන ලද සේවයට කුඩා කීර්තියක් හා ධනාත්මක විවේචන කිහිපයක් පමණක් කුඩා කීර්තියක් හා ධනාත්මක විවේචන කිහිපයක් පමණක් ගෙන දුන් අතර 19 වන සියවසේ මැද භාගය වන විට සාහිත්‍යයේ පරිපූර්ණත්වය පැමිණි අය පමණක් අගේ නවකථා අගය කොට සලකන ලදී. කෙසේ වුවත් ඕස්ටන්ගේ බෑණා විසින් 1870 දී පළ කරන ලද “ජේන් ඕස්ටන්ගේ ජීවිත කථා නිබන්ධනය” නම් වූ කෘතිය මඟින් ඇගේ ජීවිතය හා ඇය විසින් කරනු ලැබූ සේවය පොදු මහත් ජනතාවටම හඳුන්වා දෙන ලදී. 1940  වන විට ඇය විශිෂ්ට ඉංග්‍රීසි ලේඛිකාවක් ලෙස නම් දැරීය. එමෙන්ම 20 වන ශත වර්ෂයේ දෙවන භාගයේ දී ඇය කෙරෙන් දිස්වූ විශේෂ ප්‍රාගුණ්‍යය ඇයගේ කෘතීන් හරහා විවිධාකාරයෙන් පිළිඹිබු විය. කලාත්මක, මතවාදීය හා ඓතිහාසිකමය වශයෙන් ඇගේ නවකථාවල වූ විවිධ පැතිකඩයන් ගවේෂණයට භාජනය කරන ලදී. වර්තමානයේ දී ඕස්ටන් විසින් රචිත කාතීන් ශාස්ත්‍රීය සාහිත්‍ය විවරණය තුළ බහුල වශයෙන් අධ්‍යනයට හා විවාදයට භාජනය වේ. ජනප්‍රිය සංස්කෘතිය තුළ ඕස්ටන්ගේ ජීවිතය හා ඇගේ සේවය පාදක කොට ගෙන මෙන්ම ඒවා අනුවාද කොට ගෙන විවිධාකාරයේ චිත්‍රපට හා රූපවාහිනී රචනා බිහි විය.

References 
http://en.wikipedia.org/wiki/Jane_Austen
ජවහර්ලාල් නේරු

පණ්ඩිත් ජවහර්ලාල් නේරු (1889 නොවැම්බර් 14 – 1964 මැයි 27) කොංග්‍රස් පක්ෂයේ ප්‍රධාන දේශපාලන නායක යා වූවා මෙන්ම ඉන්දියානු නිදහස් ව්‍යාපාරයේ අවශ්‍යම තැනැත්තා වූ අතර නිදහස් ඉන්දියාවේ ප්‍රථම අගමැති ද විය. ඔහු යුද්ධයෙන් පසු කලායේ ජාත්‍යන්තර දේශපාලනය තුළ ප්‍රධානම තැනැත්තා (ඔහු තුන්වන ලෝකයේ අයිතිවාසිකම් කරුණු සැලකීමෙන් නිගමනය කර පුද්ගලයා) වූවා මෙන්ම ඉන්දියානු දේශපාලනයේ විශාල බලයක් පවතින නේරු - ගාන්ධි පවුලේ පීතෘ මූලිකයා ද වූවාය. ඔහු පිළිබඳ වැඩිපුර සඳහන් වූවේ පණ්ඩිත් ජී (ශිෂ්‍යත්වය) සහ පණ්ඩිත් නේරු වශයෙනි. ධනවත් ඉන්දියානු අධි නීතීඥවරයෙක් මෙන්ම දේශපාලනඥයෙක් වන මොතිලාල් නේරු මහතාගේ පුත්‍රයෙකු වූ නේරු විශිෂ්ට වූ තරුණ වයසේ දී ඉන්දියානු ජාතික කොංග්‍රසයේ සමාජවාදී ප්‍රගතිශීලී කණ්ඩායමේ නායකයා බවට පත්වූවේය. කොංග්‍ර‍ස් නායකයා ලෙස ඉහලට යමින් මහත්මා ගාන්ධි යටතේ උපදේශකයෙකු ලෙස සිටින අතර නේරු තුමා ජනකාන්ත, විප්ලවවාදී නායකයෙකු ලෙස බ්‍රිතාන්‍ය අධිරාජ්‍යයෙන් සම්පූර්ණ නිදහස ලබා ගැනීමට කතා කළ ඔහු අවසානයේ ගාන්ධිගේ දේශපාලන හිමිකරු ලෙස හැඳින්වූවේය. යාවජීව, ධනවාදී, බුද්ධිමත් නේරු නිරන්තරව ෂේබියන් සමාජවාදයට හා රාජ්‍ය අංශය සඳහා පක්ෂව කතා කරමින්‍බොහෝ කල් සිට පැවතෙන ආර්ථික සංවර්ධනයේ අභියෝග කතා කිරීමට හැකි විය.

කොංග්‍රස් නායකයා ලෙස සේවය කරමින් නේරු නිදහස් ඉන්දියාවේ කොඩිය 1947 අගෝස්තු 15 නව දිල්ලියේ දී එසවූ අතර අගමැති ලෙස සේවය කළේය. ඔහුගේ දියණිය ඉන්දිරා හා වැඩිමහල් පුතු රජීව් යන දෙදෙනාම අගමැති සහ ඉන්දියානු ජාතික කොංග්‍රසයේ නායකයා ලෙස සේවය කළ අතර රජීව්ගේ බිරිඳ සෝනියා එම අයුරින් සේවය කළාය. ඔහුගේ දිගු නිල දරන කාලය නිදහස් ඉන්දියාවේ සම්ප්‍රදායන් සහ සැලැසුම් හැඩගැස්වීමට උපයෝගී වූවාය.

උරුමය
නේරුගේ ප්‍රතිමාව, Aldwych, ලන්ඩන්

ඉන්දියාවේ ප්‍රථම අගමැති සහ බාහිර කටයුතු පිළිබඳ ඇමති වශයෙන් ජවහර්ලාල් නේරු නූතන ඉන්දියා රජය හා දේශපාලන සංස්කෘතිය සම්පූර්ණ විදේශ පිළිවෙතක් සමඟ හැඩගැස්වීමේ ප්‍රධාන කාර්ය භාරය ඉටු කළාය. ඔහු ජාත්‍යන්තර ප්‍රාථමික අධ්‍යාපනය ඉන්දියාවේ ඉතා දුරින් පිහිටි ග්‍රාමීය ප්‍රදේශවල මුළුගැන්වුණු ළමයින්ට ළඟා කර දීම පිළිබඳ සැලසුම් නිර්මාණය කිරීමේ ස්තූතිය ලබා ගනී. නේරුගේ අධ්‍යාපන ප්‍රතිපත්තිය ලොව ඉහල අධ්‍යාපන ආයතන වන ඉන්දියාවේ සියලු වෛද්‍ය විද්‍යාව පිළබඳ ආයතනය තාක්ෂණය පිළිබඳ ඉන්දියානු ආයතනය පිළිබඳ ජාතික ආයතන සහ කළමණාකරණය පිළිබඳ ඉන්දියානු ආයතනය සංවර්ධනය කෙරේ බලපානු ලැබුවාය.

නේරු තුමා වරප්‍රසාද නොලත් හෝ අඩු වරප්‍රසාද ඇති අය වෙනුවෙන් හැම අත පැතිරුණු සැලසුමක් පිහිටුවමින් ඉන්දියාවේ වාර්ගික කොටස්, සුළු ජාතීන්, කාන්තාවන්, කුල වශයෙන් ලැයිස්තු කළත්, පෙළපත වශයෙන් ලැයිස්තු කළත් තම සමාන අයිතිවාසිකම් හා යුතුකම් ලබා දීමේ ගෞරවය ලැබුවේය. නේරු තුමාගේ සමානාත්මකව පිළිබඳ මහත් ලැදියාව නිසා ඔහු කාන්තාවන්ට හා පරිහානි පංතිවලට වෙනස් කොට සැලකීමට විරුද්ධව එය නැවතීමට උත්සාහ ගෙන ක්‍රියාකිරීම ඔහුගේ ජීවිත කාලය තුළ සීමිත සාර්ථකත්වය ඔහු ලැබුවේය.

ආශ්‍රිත 

චරිත කතා
ඉන්දියාවේ අග්‍රාමාත්‍යවරු
ජෝන් එෆ්. කෙනඩි

ජෝන් ෆිට්ස්‍ජෙරාල්ඩ් “ජැක්” කෙනඩි (1917 මැයි 29 – 1963 නොවැම්බර් 22) මොහුව සාමාන්‍යයෙන් හඳුන්වනු ලබන්නේ ඔහුගේ නමේ මුලකුරු (JFK) වලිනි.

මොහු ඇමරිකානු එක්සත් ජනපදයේ 35 වන ජනාධිපතිවරයා වශයෙන් 1961 සිට 1963 ඝාතනයට ලක් වන තුරුම සේවය කරන ලදී.

දෙවන ලෝක යුද්ධ සමයේ දී දකුණු පැසිපික් කලාපයේ USS PT -109 අණ දෙන නිළධාරීවරයෙක් වශයෙන් ඉටු කළ හමුදා සේවයෙහි පසුව තම පියාගෙන් ලද ‍ධෛර්යය ඔස්සේ කෙනඩිගේ අපේක්ෂාවන් දේශපාලනමය මුහුණුවරකට පෙරලුනි. 1947 සිට 1953 දක්වා කෙනඩි දක්වා කෙනඩි ඩිමොක්‍රටික් වරයෙකු වශයෙන් මහජන මන්ත්‍රී මණ්ඩලය තුළ මැසැචූසෙක් අග නගරය නියෝජනය කළ අතර, 1953 සිට 1960 දක්වා ඇමරිකානු සෙනෙට් සභිකයෙකු ලෙස කටයුතු කරන ලදී. 1960 ඇමරිකානු ජනාධිපතිවරණයෙන් කෙ‍නඩි දෙවැනි තැනට පත් කරමින් රිපබ්ලිකන් අපේක්ෂක ‍රිචඩ් නික්සන් බලයට පත් වූ අතර එය ඇමරිකානු ඉතිහාසයේ සමීපතම සිදුවීම්වලින් එකක් විය. මොහු ජනාධිපතිධුරයට තරඟ කළ ලාබාලතමයා මෙන්ම එකම රෝමානු කතෝලිකයා ද විය. එමෙන්ම කෙනඩි, පුලිට්සර් ත්‍යාගයට හිමිකම් කී එකම ජනාධිපතිවරයා ද විය. ඔහුගේ පාලන කාලය අතරතුර වූ සිදුවීම් අතර Bay of Pigs ආක්‍රමණය, කියුබානු මිසයිල අර්බුධය Berlin Wall, ඇමරිකානු සිවිල් අයිතීන් පිළිබඳ වූ සටන හා වියට්නාම් යුද්ධයේ මුල් කාලීන සිදුවීම් ද ඇතුළත් වේ.

1963 නොවැම්බර් 22 වන දින මෙක්සාස් නුවර ඩලාස්හි දී කෙනඩි ඝාතනයට ලක්විය. ලී හාවේ ඔසවල්ඩ් නැමැත්තා මේ අපරාධයක් සමඟ ජැක් රූබි විසින් දින දෙකකට පසුව ඔහුව මිනීමරුවා වශයෙන් නම් කරන ලද්දේ නඩු විභාගය පැවැත්වීමටත් ප්‍රථම දීය. වොරන් කොමිෂන් සභාව තීරණය කරන ලද්දේ ජනපති ඝාතනය ඔස්වල්ඩ් විසින් තනිවම සැලසුම් කරන ලද්දක් ‍බවය. කෙසේ වුවත් ඝාතනය ගැන සොයා බැලීමට පත් කරන ලද කොමිෂන් සභාව විසින් ප්‍රකාශයට පත් කරන ලද කරුණු විවාදයට තුඩු දුන් අතර ඝාතනය ගැන විවිධ මතවාද තවමත් විවාදයට ලක් වෙමින් පවතී.

මෙම සිද්ධිය ඇමරිකානු ඉතිහාසයේ වැදගත් සන්ධිස්ථානයක් බවට පත්වූයේ එමඟින් ජාතිය කෙරෙහි ඇති වූ බැලපෑම හා දේශපාලනමය වශයෙන් නැවත ඇති විය හැකි ප්‍රතිවර්තන හේතුවෙනි. වර්ථමානයේ ද මහජන මත විමසුම් අතර කෙනඩිට හිමි වනුයේ පෙර වූ ජනපතිවරුන්ගෙන් ඉහල ස්ථානයකි.
මා‍වෝ සේදොන්ග්

මාවෝ සේදොන්ග් යනු චීනයේ මිලිටරි හමුදාවේ හා දේශපාලඥ නායකයෙකු වශයෙන් කටයුතු කළ අයෙකි. එමෙන්ම චීන සිවිල් යුද්ධයේදී ක්යුමින්ටෑන්ග්ට එරෙහි වූ සටනේ ජයග්‍රහණය කරා චීන කොමියුනිස්ට් පක්ෂය මෙහෙයවූයේද මාඕ වේ. එලෙසම 1949 මහජන චීන සමූහාණ්ඩුවේ ආරම්භයේ සිට මෙලොවින් සමුගන්නා තුරුම හෙතෙම එහි නායකයා වශයෙන් කටයුතු කළේය. 

මෑත ලෝක ඉතිහාසයේ වැදගත්ම සාධකයක් ලෙස සලකා බලන කළ ඔහුගේ වියෝවෙන් වසර 30ක් ගත වුවද අදටත් මාඕ යනු වාද කළ හැකි චරිතයක් බවට පත්ව තිබේ. චීනයේ ඔහුව ඉතා ඉහළින් සලකනු ලැබූ අතර අවසානයේදී සිවිල් ලෝක යුද්ධයෙන් "චියැන්ග් කායි ෂෙක්" නමැත්තා පරාජය කළ විශිෂ්ඨ විපිලව වාදී, උපායෙහි දක්ෂ පාලකයෙක් ලෙස චීනය ඔහුව හඳුන්වනු ලබයි. එලෙසම මාවෝගේ ප්රතිපත්ති ස්වකීය නිජභූමිය විශිෂ්ඨ බලයකින් යුත් රටක් බවට පත් කිරීමට තරම් සමත් විය. කෙසේ වුවද මාවෝගේ “Great Leap Forward සංස්කෘතික විප්ලවය” වැනි බහුතරයක් සමාජමය දේශපාලනික වැඩ සටහන් චීනයෙන් පිටත විවේචකයන්ගේ දෝෂ දර්ශනයට ලක් විය. ඊට හේතුව වූයේ ඒ මගින් චීනයේ සංස්කෘතිකමය, සමාජමය, ආර්ථිකමය හා අන්තර්  සබඳතාවය වශයෙන් ඇතිවන බලවත් විනාශයයි. ඒ පමණක් නොව  විශාල වශයෙන් හා අනවශ්යය ලෙස වන ජීවිත හානි ද ඊට බෙහෙවින් හේතු සාධක විය.

චීනයේ ඔහුට නිල වශයෙන් ඉමහත් ගෞරවාදර දැක්වුවත් ඔහු විසින් ඇති කළ බලපෑම ඔහුගේ මරණය වන විට ඩෙන්ග් සියොපින් හා අනෙකුත් නායකයන්ගේ දේශපාලන හා ආර්ථික ක්රමවේද මගින් මුවා කර තිබුණි. තවද, මාඕ යනු හුදෙක්ම දේශපාලඥයෙකු පමණක්ම නොව හෙතෙම කවියෙක් හා ලේඛකයෙක් වශයෙන්ද ප්‍රසිද්ධියට පත් විය.

References 
http://en.wikipedia.org/wiki/Mao_Zedong
මොහන්දාස් කරම්චන්ද් ගාන්ධි

මහත්මා ගාන්ධි ලෙසින් පසිද්ධියට පත් මෙතුමා උපත ලැබුවේ 1869 ඔක්තෝබර් මස  02 වන දිනය . මොහු ඉන්දියාවේ බලවත් දේශපාලන හා අධ්යාත්මීය නායකයෙක් වූ අතර ඉන්දියානු නිදහස් අරගලයේ පුරෝගාමියා ලෙස කටයුතු කළේය. තවද, ඔහු සත්‍යග්‍රහ දර්ශනයේ පුරෝගාමියා විය. අයහපත් දේ වෙනුවෙන් විරුද්ධත්වය පෑම හා සත්‍යය වෙනුවෙන් නැගී සිටීම උදෙසා අවිහිංසාවාදීව ගෙන ගිය සටන තුළින් ඉන්දියාව නිදහසේ මාවතට පිවිසි අතර සිවිල් අයිතීන් හා නිදහස පිළිබඳ ලෝකයාගේ සිත් තුළට කා වැද්දීමට ගාන්ධිතුමාගේ මෙකී සටනට හැකි විය. ගාන්ධි තුමා පොදු වශයෙන් ඉන්දියාවේ හා මුළු මහත් ලෝකයේම  මහත්මා යන විශේෂණ පදයෙන් අර්ථ කථනය කරයි. (මහාත්මා යනු විශිෂ්ඨ ආත්මයක් ඇති පුද්ගලයෙක් යන අර්ථය දේ. තාගෝර්  විසින් ගාන්ධිතුමා වෙත මෙම විශේෂණය යොදන ලදී. ) එමෙන්ම බාපු යවන නාමයෙන්ද ගාන්ධිතුමාව ඇතැමෙක් හඳුන්වනු ලබයි. (ගුජරාට් = බාපු = පියා) ඉන්දියාවේ ගාන්ධිතුමාට නිල වශයෙන් ප්‍රධානය කරන ලද ගෞරව නාමය වනුයේ “ජාතියේ පියා” යන විරුදාවලියයි. එමෙන්ම ඔක්තෝබර් මස 02 ව දිනට යෙදෙන ඔහුගේ ජන්ම දිනය සෑම අවුරුද්දකම පාහේ අනුස්මරණය කරනු ලබන්නේ ගාන්ධි ජයන්තිය යන නමිනි. එදින ජාතික නිවාඩු දිනයක් ලෙසද ප්‍රකාශයට පත් වීඇත. 2007 ජුනි මස 15 වන දින පැවති එක්සත් ජාතීන්ගේ රැස්වීම මගින් එකහෙලා ප්‍රකාශකර සිටියේ ඔක්තෝබර් 02 වැනි දින අන්තර්ජාතික අවිහිංසාවාදී දිනය ලෙස නම් කළ යුතු බවයි.

අප්රිකාවේ සිට නැවත මව් රටට පැමිණීමත් සමග ඔහු දුප්පත් ගොවියන් කම්කරුවන් එක්රැස්කළේ මහත් වූ පීඩා ගෙන දෙන බධු අයකිරීම්වලට එරෙහි හා විශාල වශයෙන් පැතිර ගිය උස් පහත් භේදයන්ට එරෙහිවය. ඉන්දියානු ජාතික කොංග්‍රරසයේ  අහංකාර නායකත්වයට එරෙහිව ගාන්ධි විසින් ජාතික මට්ටමින් කරනු ලැබූ සංග්රාමයෙන් ඔහු කියා සිටියේ දුප්පතුන්ට සහනයත් , කාන්තාවන්ට විමුක්තියත් , විවිධ ආගම් හා ජන වර්ග අතර සහෝදරත්වය ඇති කරන ලෙසත් , සර්ව සම්පූර්ණ ආර්ථිකයක් ඇති කරන ලෙසත්ය.ඒ සියල්ලන්ටමත් වඩා ස්වරාජ්යයක් එනම්, විදේශ ආධිපත්‍යයෙන් මිදී ඉන්දියාව ස්වාධීනව නැගී සිටිය යුතු බව තරයේම ප්‍රකාශ කළේය. බ්‍රිතාන්‍ය විසින් ඉන්දියාවේ ඇති කළ ලුණු බද්ධට එරෙහිව ගාන්ධිතුමා තම ජාතිය ප්‍රසිද්ධියේම මෙහෙයවනු ලැබීය. මීට එරෙහිව 1930 පවත්වන ලද 400 km ක් වූ පා ගමන ඩෑන්ඩ් සෝල්ට් චාර්ච් නම් විය. එපමණක් නොව 1942 ඔහු බ්රිතාන්යය පාලකයන් හට විවෘතව ඇරයුම් කර සිටියේ නිදහස් ඉන්දියාවක් ගොඩනැංවීම සඳහායි. ගාන්ධි තුමා බොහෝ කාලයක් විවිධ අවස්ථාවන්හිදී දකුණු අප්රිකාවේදීත් , ඉන්දියාවේදීත් සිරගත කරනු ලැබිණි.

ගාන්ධිතුමා හැම අවස්ථාවකදීම අවිහිංසාවාදය හා සත්‍යඅගය කොට සැලකීය. ඔහු චාම් සරල දිවිපෙවෙතක් ගත කළ අයෙක් විය. ඔහු විසින්ම ගොඩ නගාගත් ආශ්රමයේ වූයේ ඔහුට අත්‍යවශ්‍ය ද්‍රව්‍ය පමණකි. තම ඇඳුම් පැළඳුම් තමා විසින්ම සකස්කරගත් ඒවා විය. හෙතෙම, අතින් ක්‍රියාත්මක කරන ලද චර්කයකින් වියා ගන්නාද ලද නූල් වලින් මැසූ  සාම්ප්‍රදායික ඉන්දියානු ජෝතිය හා සලුව භාවිතා කළේය. ඔහු සරල එළවළු ආහාරයට ගන්නා ලදී. එමෙන්ම ඔහු නිරාහාරව උපවාසයේ යෙදී සිටි කාලයද අති මහත්ය. සමහර දාට මසකටත් වඩා ඔහු එසේ සිටියේ තම ආත්ම පාරිශුද්ධත්වය හා විරෝධය ඵල කිරීම පිණිසම වේ.

References 
http://en.wikipedia.org/wiki/Mahatma_Gandhi
නෙල්සන් මැන්ඩෙලා

1918 ජුලි මස 18 වන දින උපත ලැබූ දකුණු අප්‍රිකාවේ මුල්ම ස්වදේශික ජනාධිපති නෙල්සන් රොලිහ්ලාහ්ලා මැන්ඩෙලා ප්‍රජාතන්ත්‍රවාදී පූර්ණ නියෝජනයක් සහිත ඡන්දයකින් තේරී පත් වුණු මුල්ම ජනාධිපතිවරයා විය. ජනාධිපති ධූරයට පත්වීමට ප්‍රථම මැන්ඩෙලා දකුණු අප්‍රිකාවේ වර්ණ භේදයට එරෙහිව කටයුතු කළ අතර අප්‍රිකානු ජාතික කොන්ග්‍රසයේ නායකයා මෙන්ම එහි සන්නාහ සන්නද්ධ දේශපාලනඥයකු ලෙස කටයුතු කරන ලදී. 27 වසරක සිර දඬුවමක් විඳි මොහු ඉන් වැඩි කාලයක් රොබින් දූපතේ ගත කරන ලදී. විවිධ අපරාධවලට සම්බන්ධ වීම හා දේපල අලාභ හානි කිරීම යන කරුණු සිරගත වීමට බලපෑ අතර වර්ණ භේදයට එරෙහිව පෙරමුණ ගෙන කටයුතු කිරීම ද ඊට බෙහෙවින් බලපෑ කරුණක් විය.

දකුණු අප්‍රිකාවේ මෙන්ම ජාත්‍යන්තරයේ ද වර්ණ භේදයට ‍එරෙහි විරුද්ධවාදීන් අතර මැන්ඩෙලා ස්වාධීනත්වයේ හා සමානාත්මභාවයේ සංකේතයක් බඳු විය. නමුදු එවකට පැවති රජය විසින් ඔහුව බොහෝ‍සේ විවේචනයට භාජනය කරන ලදී. ANC ය විසින් මැන්ඩෙලා ඇතුළු පිරිස කොමියුනිස්ට්වාදීන් හා ත්‍රස්තවාදීන් ලෙස හංවඩු ගැසූ අතර ඇමරිකාව තවමත් හඳුන්වනුයේ ත්‍රස්තවාදියෙකු සේය.

1990, පෙබරවාරි මස 11 වන දින සිරෙන් නිදහස් වීමත් සමඟම මැන්ඩෙලා සමඟි සන්ධාන‍වීමට හා සාකච්ඡා මාර්ගයට පිවිසීමේ ප්‍රතිපත්තියට අවතීර්ණ විය. දකුණු අප්‍රිකාවේ බහු ජාතීය ප්‍රජාතන්ත්‍රවාදයේ වෙනසක් ඇති කිරීමට එය ඉවහල් වන බව ඔහුගේ විශ්වාසය විය. වර්ණභේද යටතේ අවසාන දක්වාම මැන්ඩෙලා අතීත විරුද්ධවාදීන්ගේ පවා පැසසුමට පුළුල් ලෙස භාජනය විය.

දශක හතරක් පුරාවට සම්මාන සියයකට අධික ප්‍රමාණයකින් පිදුම් ලැබූ මොහ‍ු 1993 වසරේ නොබෙල් සාම ත්‍යාගයට හිමිකම් කීමට තරම් වාසනාවන්ත විය. එපමණක් නොව වර්තමානයේ නෙල්සන් මැන්ඩෙලාව හඳුන්වනු ලබන්නේ කාලෝචිත මාතෘකා වෙනුවෙන් තම කටහඬ හා අදහස් පුබුදු කළ ශ්‍රේෂ්ට දේශපාලනඥයෙකු වශයෙනි. දකුණු අප්‍රිකාවේ මැන්ඩෙලාගේ වංශයේ වැඩිහිටියන් විසින් මැන්ඩෙලාට තිළිණ කළ ගරු නම්බුනාමය “මැඩිබා” නම් වේ. එකී නාමය නෙල්සන් මැන්ඩෙලා යන නාමයන් සමඟ අපූරුවට පෑහිණි.

මහත්මා ගාන්ධි යනු මැන්ඩෙලාගේ ජීවිතයේ පරමාදර්ශය කොට ගත් විශිෂ්ට චරිතයකි. මැන්ඩෙලා එකී චරිතය තම ජීවතයට නව අදහස් හා හැඟීම් ජාතික කරවීමට සමත් වූ වටිනා සම්පතක් ලෙසින් සලකනු ලබයි. එමෙන්ම මහත්මා ගාන්ධිතුමාගේ අවිනිසොවාදී දර්ශනයත්, විරුද්ධ පාර්ශවයන් කෙරෙහි ගෞරවයෙන් කටයුතු කිරීමේ හැකියාවක් මැන්ඩෙලා විසින් ස්වකීය ජීවිතයට ද ඈඳා ගත් යහපත් ගුණාංග වේ.

සිරගතව සිටි කාලය

රොබෙනිගලෑන්ඩ් දූපතේ දිවිය: 1962 - 1982

මරණය සහ අවමගුල 

දිගු කලක් පැවති ශ්වසන ආසාදනයකින් ගැහැට විඳීමෙන් පසුව, 2013 දෙසැම්බර් 5 දිනදී වයස අවුරුදු 95 ක් ආයු වැළඳීමෙන් පසුව මැන්ඩෙලා මිය ගියේය. ඔහුගේ පවුලේ සාමාජීකයන් ඔහු වට කර සිටියදී, 20:50 දේශීය වේලාව (UTC+2) පමණ වත්ම,  ජොහැන්නස්බර්ග්හී, හවුටන් හිදී, හේ මිය ගියේය.  ජනාධිපති ජේකබ් සූමා රූපවාහිනියේ පෙනී සිටිමින් ඔහුගේ මරණය ප්‍රකාශයට පත් කළේය. 

2013 දෙසැම්බර් 6 දිනදී, ජනාධිපති සූමා විසින් දින දහයක ජාතික ශෝක කාල පරිච්ඡේදයක් ප්‍රකාශයට පත් කෙරුණු අතර, ප්‍රධාන අවමංගල්‍යෝත්සවය ජොහැන්නස්බර්ග්හී  එෆ්එන්බී ක්‍රීඩාංගනයේදී 2013 දෙසැම්බර් 10 දිනදී පැවැත්විණි. 2013 දෙසැම්බර් 8 දින, ජාතික යාච්ඤා සහ ආවර්ජනාවේ දිනයක් ලෙසින් හෙතෙම ප්‍රකාශයට පත් කළේය. ප්‍රිටෝරියාහී යූනියන් බිල්ඩිංස් තුල දෙසැම්බර්  11–13 දක්වා මැන්ඩෙලාගේ දේහය   රාජ්‍ය ගෞරව සහිතව තැන්පත් කර තැබූ අතර 2013 දෙසැම්බර් 15 දිනදී රාජ්‍ය අවමංගල්‍යයක් කූනු, දකුණු අප්‍රිකාව හිදී පැවැත්විණි. .

ආශ්‍රිත

අධෝසටහන්

මාක්ස්වාදී කතුවරු
වින්ස්ටන් චර්චිල්

සර් ලෙනාර්ඩ් ස්පෙන්සර් චර්චිල් උපත ලැබුවේ 1874 නොවැම්බර් මස 30 වන දිනයි. ඔහු බ්‍රිතාන්‍යයේ දේශපාලඥයෙකු වශයෙන් කටයුතු කළ අතර විශේෂයෙන්ම ඔහුව දැන හඳුනා ගත්තේ දෙවන ලෝක යුද්ධ සමසයේදී මහා බ්‍රිතාන්‍යයේ නායකත්වය ගෙන කටයුතු කිරීමත් සමගය. තවද, මොහු එක්සත් රාජධානියේ අගමැතිවරයා වශයෙන් 1940 සිට 1945 දක්වා කටයුතු කළ අතර නැවත වතාවක් 1951 සිට 1955 දක්වා කාලය තුළ ඔහුට එම දූරය හෙබවීමට වාසනාව හිමි විය. චර්චිල් උසස් දේශපාලඥයෙකු මෙන්ම ව්‍යක්ත  දේශකයෙකු ලෙසද ප්‍රසිද්ධියට පත් වූ අතර බ්‍රිතාන්‍යය යුධ හමුදා නිළධාරියෙකු ලෙසත්, ‍ඓතිහාසික ලේකකයෙකු හා කලා කරුවෙකු ලෙසත් ස්ථාවරත්වයක් ගොඩනගා ගත් පුද්ගලයෙකු විය. 

තම හමුදා කාලය අතර තුර ඉන්දියාවේ හා සුඩානයේ ඇති වූ සටන් චර්චිල්ගේ අවධානයට යොමු වූ අතරම දෙවන බෝයර් යුද්ධය අතරතුර ඔහු යුධ වාර්තා කරුවෙකු  වශයෙන් එකී කාල සීමාවේ කීර්තිය හා අපකීර්තිය යන දෙකම අත්පත් කර ගන්නා ලදී. එලෙසම ඔහු බ්‍රිතාන්‍යය හමුදාවේ බටහිර යුධ පෙරමුණේ සේවය කළ අතර 6 වන පාබල බල ඇණියේ සේනාපති වශයෙන්ද කටයුතු කළේය. චර්චිල් වසර 60 ක් පුරාවටම දේශපාලන කරලියේ ප්‍රමුඛස්ථානය ගෙන කටයුතු කළ අතර ඔහු විසින් දේශපාලන හා කැබිනට් තනතුරු රාශියක් හොබවනු ලැබීය. පළමු ලෝක යුද්ධයට ප්‍රථම  ඔහු වෙළඳ සංගමයේ සභාපති ලෙසද , ස්වදේශ කටයුතු බාර රාජ්‍යය ලේකම් ලෙසද එවකට පැවති ලිබරල් රජය යටතේ කටයුතු කරන ලදී. එමෙන්ම පළමු ලෝක යුද්ධ කාලසීමාවේදී චර්චිල් පළමු අද්මිරාල්වරයා වශයෙන්ද , යුද්ධෝපකරණ පිළිබඳ ඇමතිවරයා වශයෙන්ද , යුධ මහලේකම්වරයා වශයෙන් හා ගුවන් කටයුතු පිළිබඳ රාජ්‍යය ලේකම්වරයා වහයෙන්ද කටයුතුකරන ලදී. තවද, භාණ්ඩාගාර චාන්සලර් තනතුර හොබවනු ලැබුවේද වින්ස්ටන් චර්චිල් විසින්මය.‍

දෙවන ලෝක යුද්ධයේ ආරම්භයෙන් පසුව චර්චිල් පළමු අද්මිරාල්වරයා වශයෙන් පත් කරන ලදී. 1940 මැයි මස 10 වන දින නෙවිල් ෂොම්බර්ලේන් ගේ ඉල්ලා අස්වීමත් සමග චර්චිල් බ්‍රිතාන්‍යය අගමැති තනතුරට පත් වූ අතර ඔහු විසින් බ්‍රිතාන්‍යය ( Axis Powers) වලට එරෙහිව ජයග්‍රහණය කරා මෙහෙයවනු ලැබීය. 

ඔහුගේ දේශන යුද්ධ සජ්ජිත සේනාවන්ට මහත් වූ පිටිවහලක් විය. 1945 ඡන්දය පරාජ වීමත් සමගම ඔහු විරුද්ධ පක්ෂයේ නායකයා වශයෙන් කටයුතු කරන ලදී. 1951 දී නැවත අවසන් වරට අග්‍රාමාත්‍ය්‍ය ධූරයට චර්චිල් පත්වූයේ 1955 වසරේදී විශ්‍රාම ගැනීමට ප්‍රථම වේ. ඔහුගේ මරණය සැළවීමත් සමගම බ්‍රිතාන්‍යය රැජින විසින් ඔහු වෙනුවෙන් රාජ්‍ය ගෞරව සහිත අවමගුලක් පැවැත්වීමට නියම කරන ලදී. එකී අවමගුල උසස් දේශපාලඥයන් විශාල පිරිසකගේ සහභාගීත්වයෙන් සිදුවුණි.